PREDLOG

Na osnovu člana 3 Zakona o izboru odbornika i poslanika ("Službeni list RCG" br. 04/98, 05/98, 17/98, 14/00, 18/00, 09/01, 41/02, 46/02, 45/04, 48/06, 56/06 i "Sl. list CG" br. 46/11, 14/14, 47/14,12/16, 60/17, 10/18 i 109/20), člana 185 Zakona o lokalnoj samoupravi ( “Sl.list CG br. 02/18, 34/19, 38/20, 50/22 i 84/22) i člana 35 Statuta opštine Tivat ("Sl. list CG - opštinski propisi" br. 24/18), Odbor povjerenika opštine Tivat na sjednici održanoj dana \_\_\_\_\_\_\_2022. godine, donio je

ODLUKU

o utvrđivanju broja odbornika u Skupštini opštine Tivat

**Član 1**

Na prijevremenim izborima koji će se održati 23.oktobra 2022. godine u Skupštini opštine Tivat bira se 32 (tridesetdva) odbornika.

**Član 2**

Svi izrazi za fizička lica u ovoj odluci upotrijebljeni u muškom rodu koriste se za izraze u ženskom rodu.

**Član 3**

Ova Odluka stupa na snagu danom objavljivanja u "Službenom listu Crne Gore - opštinski propisi".

Broj:

Tivat, \_\_\_\_\_\_\_\_\_\_ 2022.godine

Odbor povjerenika

Predsjednik,

Goran Sindik

OBRAZLOŽENJE

I PRAVNI OSNOV

Pravni osnov za donošenje Odluke o utvrđivanju broja odbornika u Skupštini opštine Tivat sadržan je u odredbama člana 3 stav 1 Zakona o izboru odbornika i poslanika u kojem je navedeno dase uskupštinu opštine, Prijestonice i glavnog grada bira 30 odbornika i još po jedan odbornik na svakih 5.000 birača.

Članom 185 Zakona o lokalnoj samoupravi je propisano da u slučaju raspuštanja Skupštine, funkciju Skupštine do konstituisanja nove vrši Odbor povjerenika, koji imenuje Vlada.

II RAZLOZI ZA DONOŠENJE ODLUKE

Predsjednik Crne Gore je dana 02.08.2022. godine donio Odluku o raspisivanju prijevremenih izbora za odbornike (“Službeni list Crne Gore” br. 86/22 od 03.08.2022.godine) kojom je raspisao prijevremene izbore za odbornike u Skupštini opštine Tivat za 23. oktobar 2022. godine.

III OBRAZLOŽENJE POJEDINIH ODREDBI

Prema zvaničnim podacima Ministarstva unutrašnjih poslova, kao organa nadležnog za vođenje biračkog spiska, ukupan broj birača u biračkom spisku za lokalne izbore u opštini Tivat na dan 02.08.2022. godine iznosi 11.995. Obzirom da je Zakonom o izboru odbornika i poslanika predviđeno da broj odbornika utvrđuje Skupština opštine, to je prema prednje navedenim podacima utvrđeno da se u Skupštini opštine Tivat biraju 32 odbornika na predstojećim lokalnim izborima.

Shodno svemu navedenom pristupilo se izradi ove odluke i predlaže Odboru povjerenika opštine Tivat njeno usvajanje.

Obrađivač

Služba Skupštine